



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	                   Bucureşti, 08.09.2009

                             Nr. PL-x 359


A V I Z
asupra proiectului de Lege pentru ratificarea Protocolului, semnat la Bucureşti, la 6 aprilie 2009, de amendare a Acordului între Guvernul României şi Guvernul Regatului Haşemit al Iordaniei privind promovarea şi protejarea reciprocă a investiţiilor, semnat la Bucureşti, la 2 iulie 1992


În conformitate cu prevederile art. 95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privin ratificarea Protocolului, semnat la Bucureşti, la 6 aprilie 2009, de amendare a Acordului între Guvernul României şi Guvernul Regatului Haşemit al Iordaniei privind promovarea şi protejarea reciprocă a investiţiilor, semnat la Bucureşti, la 2 iulie 1992, transmis cu adresa nr. PL-x 359 din 1 septembrie 2009, înregistrată sub nr. 31/733 din 2 septembrie 2009. 
Conform dispoziţiilor art.75 alin.(2) din Constituţia României, republicată şi ale art. 92 alin. (8) pct. 1 din Regulamentul Camerei Deputaţilor, republicat, Camera Deputaţilor este prima Cameră sesizată. 

În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege susmenţionat, în şedinţa din 8 septembrie 2009.


Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr. 780 din 6 iulie 2009.
În urma dezbaterilor, cu unanimitate de voturi, s-a hotărât avizarea favorabilă a proiectului de lege, cu recomandarea ca la Comisia pentru politică economică, reformă şi privatizare să se ţină cont de observaţiile Consiliului Legislativ.


În raport cu obiectul şi conţinutul său, proiectul de lege  face parte din categoria legilor ordinare.

